Monarkar

Monarkar, Monarchidae, utgjer ein familie av sporvefuglar som inkluderer paradismonarkar og skjorlerker. Dette er små insektetande songfuglar med lange halar. Dei lever i skog i Afrika sør for Sahara, søraustlege Asia, Australasia og på ei rekkje øyar i Stillehavet. Berre nokre få artar trekkjer. Mange artar dekorerer det koppforma reiret sitt med lav.

 Skildring 
Monarkar er ein mangfaldig familie av sporvefuglar som generelt er knytt til tre, der skjorlerkene er unntaket. Dei er stort sett slanke fuglar og har breitt nebb. Nebba hos nokre artar er ganske store, og dei tunge nebba hos grovnebbmonark og andre i slekta Clytorhynchus brukast til å søkje i daudt treverk og blant daude blad. Fjørdrakta hos artar i familien varierer frå dystert, som den nesten monokrome svartmonark, til spektakulært, som gullmonark. Stjertane er generelt lange og jamvel ekstremt lange hos paradismonarkar i slekta Terpsiphone. Kjønnsdimorfisme i fjørdrakta kan vere umerkeleg, som hos Myiagra nana, 'Paperbark Flycatcher', der hoa er identisk med hannfuglen bortsett frå litt brungult på halsen, slåande, som hos trukmonark der hannen er nesten heilt kvit og hoa er einsfarga svart. Eller ikkje-eksisterande, som hos tahitimonark. Hos einskilde artar, til dømes vekselparadismonark, har hannane to eller fleire fargevariantar.

 Utbreiing og trekk 
I den vestlege enden av utbreiingsområdet er dei distribuert gjennom Afrika sør for Sahara, over Madagaskar og øyane i den tropiske delen av Indiahavet. Dei finst òg i Sør-Asia og Søraust-Asia nord til Japan, ned til Ny-Guinea og over det meste av Australia. Familien har klart å nå mange stillehavsøyer, og fleire endemiske slekter finst over Mikronesia, Melanesia og Polynesia så langt som til Hawaii og Marquesasøyane.

Paradismonarkar av slekta Terpsiphone har den vidaste utbreiinga av alle monarkar som strekkjer seg over nesten heile Afrika sør for Sahara, Madagaskar, Maskarenane og Seychellene, Asia så langt som til Korea, Afghanistan, Filippinene og Dei små Sundaøyane. Slekta Trochocercus er avgrensa til Afrika og Hypothymis-monarkar er utelukkande asiatiske. Andre slekter er hovudsakleg funne i regionane tilhøyrande austre Ny-Guinea og Oceania, somme av desse er isolerte øyartar. 

Majoriteten av artar i familien lever i skogshabitat. Artar som lever i meir open skog har ein tendens til å ta dei høgste områda av trea, medan dei i tettare skog vil leve i midtre til lågare høgdnivå. Andre habitat som blir brukt av monarkar inkluderer savannar og mangroveskog, og jordlevande skjorlerker finst i dei fleste australske habitat unntatt i dei tørraste ørkenane.

Medan fleirtalet av monarkar er standfuglar, er nokre artar delvis trekkfuglar og éin, satengmonark, er sterk trekkfugl, medan japanparadismonark er nær sterk trekkfugl. Gallaparadismonark i Asia er trekkfugl i den nordlege delar av leveområdet, men standfugl i tropane, og den afrikanske strimmelparadismonark gjer ein serie rørsler innanfor kontinentet som ikkje er granska godt til no.

 Forplanting 
Monarkar er generelt monogame, med lengd på pardanninga varierande frå berre éin sesong som hos strimmelparadismonark til livet ut for elepaio. Berre tre artar er kjente for å engasjere seg i samarbeidande hekking, men mange artar er førebels lite undersøkte. Dei er generelt territoriale, og vil forsvare territorium på rundt to hektar i storleik, men nokre artar kan presse hekkeområda tett saman. Hekkeplassar kan òg veljast nær aggressive artar, til dømes kan hekkestaden for blymonark vere plassert i nærleiken av reiret til den aggressive skrålemunkefugl i austre Australia. Reira kan i sin tur ofte bli aggressivt forsvart av monarken. Hos alle artar er det koppforma reiret plassert på ei grein, i ei forgreining eller ein kvist. Reira kan vere plasserte særs godt synlege hos nokre artar.

 Systematikk 
Mange av dei rundt 95 artane som utgjer familien var tidlegare lagt til andre grupper, hovudsakleg på grunnlag av generell morfologi eller åtferd. Skjorlerke, til dømes, vart tildelt den same familien som pottemakarfugl, sidan begge byggjer uvanlege reir av gjørme snarare enn av vegetabilske kjelder.

Med ny innsikt frå DNA-DNA hybridisering-studium av Charles Sibley og medarbeidarar mot slutten av 1900-talet, vart det likevel klårt at alle desse tilsynelatande urelaterte fuglane var etterkommarar frå ein felles stamfar: same kråkeliknande stamfar som gav opphav til drongoar.Sibley, Charles Gald & Ahlquist, Jon Edward (1990): Phylogeny and classification of birds. Yale University Press, New Haven, Conn. På grunnlag av det har monarkar vorte inkludert som ein underfamilie av Dicruridae (drongoar), saman med viftestjertar, men Christidis og Boles har meir nyleg handsama monarkar på familienivå som Monarchidae.

I den seinare tida har gruppa blitt noko foredla ettersom det opphavlege omgrepet Corvida har vist seg å vere ei parafyletisk gruppe. Den no avgrensa kjernen av gruppa er sett saman av kråker og ramnar, varslarar, paradisfuglar, viftestjertar, monarkar, drongoar og pottemakarfuglar.

 Artslista 
Monarkar i rekkjefølgje etter EBird/Clements Checklist v2018 med norske namn etter Norske navn på verdens fugler:
Slekt Trochocercus
 Blåhovudmonark, Trochocercus nitens, Blue-headed Crested-Flycatcher, Cassin, 1859, (LC)
 Kvitvengmonark, Trochocercus cyanomelas, African Crested-Flycatcher, Vieillot, 1818, (LC)

Slekt Hypothymis
 Toppmonark, Hypothymis helenae, Short-crested Monarch, Steere, 1890, (NT)
 Svartnakkemonark, Hypothymis azurea, Black-naped Monarch, Boddaert, 1783, (LC)
 Fagermonark, Hypothymis puella, Pale-blue Monarch, Wallace, 1863, (LC)
 Celestmonark, Hypothymis coelestis, Celestial Monarch, Tweeddale, 1877, (VU)

Slekt Terpsiphone
 Blåparadismonark, Terpsiphone cyanescens, Blue Paradise-Flycatcher, Sharpe, 1877, (LC)
 Kanelparadismonark, Terpsiphone cinnamomea, Rufous Paradise-Flycatcher, Sharpe, 1877, (LC)
 Japanparadismonark, Terpsiphone atrocaudata, Japanese Paradise-Flycatcher, Eyton, 1839, (NT)
 Kinaparadismonark, Terpsiphone incei, Amur Paradise-Flycatcher, Gould, 1852, (LC)
 Gråbrystparadismonark, Terpsiphone affinis, Blyth's Paradise-Flycatcher, Blyth, 1846, (LC)
 Maskareneparadismonark, Terpsiphone bourbonnensis, Mascarene Paradise-Flycatcher, Statius Müller, 1776, (LC)
 Gallaparadismonark, Terpsiphone paradisi, Indian Paradise-Flycatcher, Linné, 1758, (LC)
 Stålparadismonark, Terpsiphone atrochalybeia, Sao Tome Paradise-Flycatcher, Thomson, 1842, (LC)
 Svartparadismonark, Terpsiphone corvina, Seychelles Paradise-Flycatcher, Newton, 1867, (CR)
 Vekselparadismonark, Terpsiphone mutata, Madagascar Paradise-Flycatcher, Linné, 1766, (LC)
 Raudbukparadismonark, Terpsiphone rufiventer, Black-headed Paradise-Flycatcher, Swainson, 1837, (LC)
 Skiferparadismonark, Terpsiphone bedfordi, Bedford's Paradise-Flycatcher, Ogilvie-Grant, 1907, (NT)
 Rustgumpparadismonark, Terpsiphone rufocinerea, Rufous-vented Paradise-Flycatcher, Cabanis, 1875, (LC)
 Kongoparadismonark, Terpsiphone batesi, Bates's Paradise-Flycatcher, Chapin, 1921, (LC)
 Strimmelparadismonark, Terpsiphone viridis, African Paradise-Flycatcher, Statius Müller, 1776, (LC)

Slekt Chasiempis
 Hawaiielepaio, Chasiempis sandwichensis, Hawaii Elepaio, Gmelin, 1789, (VU)
 Kauaielepaio, Chasiempis sclateri, Kauai Elepaio, Ridgway, 1882, (VU)
 Oahuelepaio, Chasiempis ibidis, Oahu Elepaio, Stejneger, 1887, (EN)

Slekt Pomarea
 Tahitimonark, Pomarea nigra, Tahiti Monarch, Sparrman, 1786, (CR)
 Rarotongamonark, Pomarea dimidiata, Rarotonga Monarch, Hartlaub & Finsch, 1871, (VU)
 Uahukamonark, Pomarea iphis, Iphis Monarch, Murphy & Mathews, 1928, (CR)
 Uapoumonark, Pomarea mira, Ua Pou Monarch, Murphy & Mathews, 1928, (CR (PE))
 Marquesasmonark, Pomarea mendozae, Marquesas Monarch, Hartlaub, 1854, (EN)
 Fatuhivamonark, Pomarea whitneyi, Fatuhiva Monarch, Murphy & Mathews, 1928, (CR)

Slekt Mayrornis
 Ogeamonark, Mayrornis versicolor, Ogea Monarch, Mayr, 1933, (NT)
 Skifermonark, Mayrornis lessoni, Slaty Monarch, Gray, 1846, (LC)
 Vanikoromonark, Mayrornis schistaceus, Vanikoro Monarch, Mayr, 1933, (VU)

Slekt Neolalage
 Vanuatumonark, Neolalage banksiana, Buff-bellied Monarch, Gray, 1870, (LC)

Slekt Clytorhynchus
 Grønebbmonark, Clytorhynchus pachycephaloides, Southern Shrikebill, Elliot, 1870, (LC)
 Rennellmonark, Clytorhynchus hamlini, Rennell Shrikebill, Mayr, 1931, (LC)
 Fijimonark, Clytorhynchus vitiensis, Fiji Shrikebill, Hartlaub, 1866, (LC)
 Svartstrupemonark, Clytorhynchus nigrogularis, Black-throated Shrikebill, LayardL, 1875, (NT)

Slekt Carterornis
 Kvithovudmonark, Carterornis pileatus, White-naped Monarch, Salvadori, 1878, (LC)
 Kvitkronemonark, Carterornis castus, Loetoe Monarch
 Kvitøyremonark, Carterornis leucotis, White-eared Monarch, Gould, 1850, (LC)
 Gullmonark, Carterornis chrysomela, Golden Monarch, Lesson, R & Garnot, 1827, (LC)

Slekt Metabolus
 Trukmonark, Metabolus rugensis, Truk Monarch, Hombron & Jacquinot, 1841, (EN)

Slekt Monarcha
 Yapmonark, Monarcha godeffroyi, Yap Monarch, Hartlaub, 1868, (NT)
 Tinianmonark, Monarcha takatsukasae, Tinian Monarch, Yamashina, 1931, (VU)
 Øymonark, Monarcha cinerascens, Island Monarch, Temminck, 1827, (LC)
 Kalottmonark, Monarcha richardsii, White-capped Monarch, RamsayP, 1881, (LC)
 Kastanjebukmonark, Monarcha castaneiventris, Chestnut-bellied Monarch, Verreaux, 1858, (LC)
 Bougainvillemonark, Monarcha erythrostictus, Bougainville Monarch, Sharpe, 1855, (LC)
 Svartmaskemonark, Monarcha melanopsis, Black-faced Monarch, Vieillot, 1818, (LC)
 Svartvengmonark, Monarcha frater, Black-winged Monarch, Sclater, 1874, (LC)

Slekt Symposiachrus
 Svartmonark, Symposiachrus axillaris, Fan-tailed Monarch, Salvadori, 1876, (LC)
 Brunmonark, Symposiachrus rubiensis, Rufous Monarch
 Floresmonark, Symposiachrus sacerdotum, Flores Monarch, Mees, 1973, (EN)
 Boanomonark, Symposiachrus boanensis, Black-chinned Monarch, van Bemmel, 1939, (CR)
 Raudbrystmonark, Symposiachrus trivirgatus, Spectacled Monarch, Temminck, 1826, (LC)
 Kaimonark, Symposiachrus leucurus, White-tailed Monarch, Gray, 1858, (NT)
 Kvitgumpmonark, Symposiachrus everetti, White-tipped Monarch, Hartert, 1896, (EN)
 Skjoldmonark, Symposiachrus loricatus, Black-tipped Monarch, Wallace, 1863, (LC)
 Kofiaumonark, Symposiachrus julianae, Kofiau Monarch, Ripley, 1959, (VU)
 Biakmonark, Symposiachrus brehmii, Biak Monarch, Schlegel, 1871, (EN)
 Hettemonark, Symposiachrus manadensis, Hooded Monarch, Quoy & Gaimard, 1832, (LC)
 Manusmonark, Symposiachrus infelix, Manus Monarch, Sclater, 1877, (NT)
 Mussaumonark, Symposiachrus menckei, White-breasted Monarch, Heinroth, 1902, (NT)
 Bismarckmonark, Symposiachrus verticalis, Black-tailed Monarch, Sclater, 1877, (LC)
 Salomonmonark, Symposiachrus barbatus, Black-and-white Monarch, RamsayP, 1879, (NT)
 Nygeorgiamonark, Symposiachrus browni, Kolombangara Monarch, RamsayP, 1883, (NT)
 Smekkemonark, Symposiachrus mundus, Black-bibbed Monarch, Sclater, 1883, (LC)
 Enkjemonark, Symposiachrus vidua, White-collared Monarch, Tristram, 1879, (LC)
 Flekkvengmonark, Symposiachrus guttula, Spot-winged Monarch, Lesson, R & Garnot, 1828, (LC)

Slekt Arses
 Kvitboamonark, Arses telescopthalmus, Frilled Monarch, Lesson, R & Garnot, 1827, (LC)
 Frynsekragemonark, Arses lorealis, Frill-necked Monarch, De Vis, 1895, (LC)
 Reveboamonark, Arses insularis, Ochre-collared Monarch, Meyer, 1874, (LC)
 Beltemonark, Arses kaupi, Pied Monarch, Gould, 1851, (LC)

Slekt Grallina
 Skjorlerke, Grallina cyanoleuca, Magpie-lark, Latham, 1801, (LC)
 Straumskjorlerke, Grallina bruijnii, Torrent-lark, Salvadori, 1876, (LC)

Slekt Myiagra
 Palaumonark, Myiagra erythrops, Palau Flycatcher, Hartlaub & Finsch, 1868, (LC)
 Plutomonark, Myiagra pluto, Pohnpei Flycatcher, Finsch, 1876, (LC)
 Atollmonark, Myiagra oceanica, Oceanic Flycatcher, Pucheran, 1853, (LC)
 Blekkmonark, Myiagra atra, Biak Flycatcher, Meyer, 1874, (NT)
 Molukkmonark, Myiagra galeata, Moluccan Flycatcher, Gray, 1861, (LC)
 Blymonark, Myiagra rubecula, Leaden Flycatcher, Latham, 1801, (LC)
 Stålmonark, Myiagra ferrocyanea, Steel-blue Flycatcher, RamsayP, 1879, (LC)
 Brunhakemonark, Myiagra cervinicauda, Ochre-headed Flycatcher, Tristram, 1879, (NT)
 Melanesiamonark, Myiagra caledonica, Melanesian Flycatcher, Bonaparte, 1857, (LC)
 Raudbukmonark, Myiagra vanikorensis, Vanikoro Flycatcher, Quoy & Gaimard, 1832, (LC)
 Samoamonark, Myiagra albiventris, Samoan Flycatcher, Peale, 1849, (NT)
 Blåkronemonark, Myiagra azureocapilla, Azure-crested Flycatcher, LayardL, 1875, (NT)
 Kastanjestrupemonark, Myiagra castaneigularis, Chestnut-throated Flycatcher, LayardL, 1876, (LC)
 Raudstrupemonark, Myiagra ruficollis, Broad-billed Flycatcher, Vieillot, 1818, (LC)
 Satengmonark, Myiagra cyanoleuca, Satin Flycatcher, Vieillot, 1818, (LC)
 Uromonark, Myiagra inquieta, Restless Flycatcher, Latham, 1801, (LC)
 Papirborkmonark, Myiagra nana, Paperbark Flycatcher, Gould, 1870, (LC)
 Glansmonark, Myiagra alecto, Shining Flycatcher, Temminck, 1827, (LC)
 Fløyelsmonark, Myiagra hebetior, Dull Flycatcher, Hartert, 1924, (VU)

 Kjelder 
 Denne artikkelen bygger på «Monarch flycatcher» frå , den 30. oktober 2010

 Referansar 


 Bakgrunnsstoff 
 Videoar av monarkar hos Internet Bird Collection
 Del Hoyo, J.; Elliot, A. & Christie D. (editors). (2006). Handbook of the Birds of the World. Volume 11: Old World Flycatchers to Old World Warblers. Lynx Edicions. ISBN 84-96553-06-X.


Kategori:Sporvefuglar